KOMISIJOS REGLAMENTAS (EB) Nr. 1353/2005
2005 m. rugpjūčio 17 d.
pataisantis Reglamentą (EB) Nr. 664/2005, nustatantį grąžinamąsias išmokas, taikomas eksportuojant perdirbtus grūdų ir ryžių produktus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų sektoriaus rinkos organizavimo (1), ypač į jo 13 straipsnio 3 dalį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (2), ypač į jo 14 straipsnio 3 dalį,
kadangi:
(1)
Taryba sprendimu 2005/45/EB patvirtino Europos bendrijos ir Šveicarijos Konfederacijos susitarimą, iš dalies keičiantį 1972 m. liepos 22 d. Europos ekonominės bendrijos ir Šveicarijos Konfederacijos susitarimą dėl perdirbtiems žemės ūkio produktams taikomų nuostatų, sudarymo ir laikino taikymo (3) (toliau - susitarimas).
(2)
Susitarimo 2 protokolo 4 straipsnio 3 dalyje numatyta, kad už minėto protokolo I ir II lentelėse išvardytų produktų gamybai naudojamą cukrų (suderintoje sistemoje klasifikuojamą kodais 1701, 1702 ir 1703) susitariančios šalys neturi skirti eksporto grąžinamųjų išmokų, iš dalies ar visiškai atlyginti muito ar jiems prilyginamus mokesčius, juos atidėti ar nuo jų atleisti.
(3)
Komisijos reglamento (EB) Nr. 664/2005 (4) priede KN kodais 1702305190, 1702305990, 1702309190, 1702309990, 1702409090, 1702905091, 1702905099, 1702907590 ir 1702907990 klasifikuojami produktai nėra įtraukti į minėtas I ir II lenteles, todėl susitarimo 2 protokolo 4 straipsnio 3 dalis šiems produktams netaikoma. Taigi už šių produktų eksportą į Šveicariją grąžinamoji išmoka gali būti skiriama.
(4)
Todėl reikėtų pataisyti šių produktų paskirties kodą, nustatytą Reglamento (EB) Nr. 664/2005 priede, įtraukiant Šveicariją. Ši pataisa įsigaliotų nuo minėto reglamento įsigaliojimo, t. y. nuo 2005 m. balandžio 29 d.
(5)
Grūdų vadybos komitetas nepateikė nuomonės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 664/2005 priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2005 m. balandžio 29 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 17 d.